ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇസ്രായേൽ ദിനത്തോടനുബന്ധിച്ച് പ്രധാനമന്ത്രി നരേന്ദ്ര മോദിയുടെ സന്ദേശം
നമസ്കാരം!
ശാലോം!
ഇസ്രായേലിന്റെ 75-ാമത് സ്വാതന്ത്ര്യ ദിനത്തിൽ, ഇന്ത്യൻ ഗവണ്മെന്റിനും എല്ലാ ഇന്ത്യക്കാർക്കും വേണ്ടി, നമ്മുടെ എല്ലാ ഇസ്രായേലി സുഹൃത്തുക്കൾക്കും ഞാൻ എന്റെ ഊഷ്മളമായ ആശംസകൾ നേരുന്നു. ഈ വർഷം നമ്മുടെ നയതന്ത്ര ബന്ധത്തിന്റെ മുപ്പതാം വാർഷികവും ആഘോഷിക്കുകയാണ്. ഈ അധ്യായം പുതിയതാണെങ്കിലും ഇരു രാജ്യങ്ങളും തമ്മിലുള്ള ബന്ധത്തിന്റെ ചരിത്രം വളരെ പഴക്കമുള്ളതാണ്. വരും വർഷങ്ങളിൽ നമ്മുടെ ബന്ധം കൂടുതൽ ആഴത്തിലാകുമെന്ന് ഞാൻ പ്രതീക്ഷിക്കുന്നു.
നന്ദി!
ടോഡ റബ്ബാ!
.. ND...
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഭാരതത്തെ അതിന്റെ യഥാർത്ഥ സ്വഭാവ സവിശേഷതകളിലേക്ക് കൊറോണാ തിരികെ എത്തിച്ചതായി കേന്ദ്ര സഹമന്ത്രി ഡോക്ടർ ജിതേന്ദ്ര സിംഗ്
ഭാരതത്തെ അതിന്റെ പൈതൃക സ്വഭാവ സവിശേഷതകളിലേക്ക് കൊറോണ തിരികെ എത്തിച്ചതായി പേർസണൽ, പബ്ലിക് ഗ്രീവൻസ്സ്, പെൻഷൻ സഹമന്ത്രി ഡോക്ടർ ജിതേന്ദ്ര സിംഗ്. കൃത്യമായ ഇടവേളകളിലെ കൈകഴുകൾ, സമ്പർക്കം ഇല്ലാതെ നമസ്തേയിലൂടെ ഉള്ള അഭിവാദ്യം തുടങ്ങിയ ഭാരതത്തിലെ പരമ്പരാഗത ശീലങ്ങൾ കൂടുതൽ ശക്തിയോടെ നമ്മുടെ ജീവിതത്തിൽ തിരികെ എത്തിയതായി അദ്ദേഹം അഭിപ്രായപ്പെട്ടു. ആരോഗ്യ പാലനത്തിന് ദേശീയതലത്തിൽ പരിഗണന നൽകേണ്ടത്തിന്റെ ആവശ്യകതയെപ്പറ്റി കോവിഡ് നമ്മെ ബോധവാന്മാരാക്കി. സാമൂഹിക അകലം, ശുചിത്വം, യോഗ, ആയുർവേദം, പരമ്പരാഗത വൈദ്യം എന്നിവയുടെ പ്രാധാന്യം ഈ മഹാമാരി കാലം നമുക്ക് വ്യക്തമാക്കി തന്നതായും കേന്ദ്ര മന്ത്രി അഭിപ്രായപ്പെട്ടു.
‘ഇന്നർ എൻജിനീയറിങ് - സുഖമായ ജീവിതത്തിനുള്ള സാങ്കേതികവിദ്യകൾ’ എന്ന വിഷയത്തെപ്പറ്റി ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിക് അഡ്മിനിസ്ട്രേഷനിൽ നടന്ന സമ്മേളനത്തിൽ സദ് ഗുരുവിനൊപ്പം സംസാരിക്കുകയായിരുന്നു അദ്ദേഹം.
സദ് ഭരണത്തിന്റെ ആത്യന്തികലക്ഷ്യം സാധാരണക്കാരുടെ ജീവിതം കൂടുതൽ എളുപ്പമുള്ളതാക്കി തീർക്കുകയാണെന്നു ഡോ. ജിതേന്ദ്ര സിംഗ് അഭിപ്രായപ്പെട്ടു. സന്തുഷ്ടരും ഉത്സാഹചിത്തരുമായ ഭരണാധികാരികൾ ജീവിതത്തിന്റെ എല്ലാ കോണുകളിലും സന്തോഷം വിതറുമെന്ന സദ്ഗുരുവിന്റെ അഭിപ്രായത്തോട് താൻ യോജിക്കുന്നതായും കേന്ദ്രമന്ത്രി പറഞ്ഞു.
(Visitor Counter : 166
ആഭ്യന്തരകാര്യ മന്ത്രാലയം
നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ്/എൻകെ, നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ്/റിഫോർമേഷൻ, നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ്/കെ-ഖാംഗോ എന്നിവയുമായുള്ള വെടിനിർത്തൽ കരാറുകൾ നീട്ടി.
(ന്യൂ ഡൽഹി: ഏപ്രിൽ 20 , 2022
ഇന്ത്യാ ഗവൺമെന്റും നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ്/NK , നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ്/ റിഫോർമേഷൻ , നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ്/K-ഖാൻഗോ എന്നിവയുമായി വെടിനിർത്തൽ കരാറുകൾ നിലവിൽ ഉണ്ട് .
NSCN/NK, NSCN/R എന്നിവയുമായുള്ള കരാറുകൾ 2022 ഏപ്രിൽ 28 മുതൽ 2023 ഏപ്രിൽ 27 വരെയും NSCN/K- ഖാൻഗോയുമായുള്ള വെടിനിർത്തൽ കരാറുകൾ 2022 ഏപ്രിൽ 18 മുതൽ 2023 ഏപ്രിൽ 17 വരെയും, അതായത്ഒരു വർഷത്തേക്ക് കൂടി നീട്ടാൻ തീരുമാനിച്ചു. ഈ കരാറുകൾ 2022 ഏപ്രിൽ 19-ന് ഒപ്പുവച്ചു.
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ശ്രീ മൊറാർജിഭായ് ദേശായിയെ പ്രധാനമന്ത്രി അനുസ്മരിച്ചു
(പ്രധാനമന്ത്രി ശ്രീ നരേന്ദ്ര മോദി മുൻ പ്രധാനമന്ത്രി ശ്രീ മൊറാർജിഭായ് ദേശായിയെ അനുസ്മരിച്ചു. "നമ്മുടെ മുൻ പ്രധാനമന്ത്രി ശ്രീ മൊറാർജിഭായ് ദേശായിയെ അനുസ്മരിക്കുന്നു. അദ്ദേഹത്തിന്റെ ദീർഘകാലത്തെ പൊതു സേവനത്തിൽ, ഇന്ത്യയുടെ വികസനത്തിനായി അദ്ദേഹം അശ്രാന്തമായി പ്രവർത്തിച്ചു. സത്യനിഷ്ഠക്കും ജനാധിപത്യത്തോടുള്ള അചഞ്ചലമായ പ്രതിബദ്ധതയ്ക്കും അദ്ദേഹം പ്രശസ്തനായിരുന്നു".
ആഭ്യന്തരകാര്യ മന്ത്രാലയം
ആകാശമാർഗത്തിലുള്ള റോപ്വേ സംവിധാനം വികസിപ്പിക്കുന്നതിനായി ഐടിബിപിയുടെ ഭൂമി ഉത്തരാഖണ്ഡ് ഗവണ്മെന്റിന് കൈമാറാൻ മന്ത്രിസഭ അംഗീകാരം നൽകി
ഉത്തരാഖണ്ഡിലെ ഡെറാഡൂണിനും മുസ്സൂറിയ്ക്കും ഇടയിൽ ആകാശമാർഗത്തിലുള്ള റോപ്വേ പദ്ധതിയ്ക്കായി മുസ്സൂറിയിലെ ഇന്തോ-ടിബറ്റൻ ബോർഡർ പോലീസിന്റെ  1500 ചതുരശ്ര മീറ്റർ സ്ഥലം സംസ്ഥാന ഗവൺമെൻറിന് കൈമാറാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി.
ഡെറാഡൂണിലെ പുർക്കുൽ ഗാവിനും ,ലോവർ ടെർമിനൽ സ്റ്റേഷൻ), മുസ്സൂറിയിലെ ലൈബ്രറിയ്ക്കും  ഇടയിൽ ഒരു ദിശയിൽ മണിക്കൂറിൽ 1000 പേരെ വഹിക്കാൻ ശേഷിയുള്ളതാണ് നിർദ്ദിഷ്ട റോപ്വേ. 285 കോടി രൂപയാണ് മതിപ്പു ചെലവ് . ഇത് ഡെറാഡൂണിൽ നിന്ന് മുസ്സൂറിയിലേക്കുള്ള റോഡ് ഗതാഗതം ഗണ്യമായി കുറയ്ക്കും.
കൂടാതെ, ഇത് 350 പേർക്ക് നേരിട്ടും, 1500ലധികം പേർക്ക് പരോക്ഷമായും തൊഴിലവസരവും സൃഷ്ടിക്കും. നിർമ്മാണം പൂർത്തിയാകുമ്പോൾ റോപ് വേ വളരെയധികം വിനോദ സഞ്ചാരികളെ ആകർഷിക്കും, ഇത് സംസ്ഥാനത്തെ ടൂറിസം വ്യവസായത്തിന് ഉത്തേജനം നൽകുകയും ടൂറിസം മേഖലയിൽ അധിക തൊഴിലവസരങ്ങൾ സൃഷ്ടിക്കുകയും ചെയ്യും.
ഉപരാഷ്ട്രപതിയുടെ കാര്യാലയം
എല്ലാവർക്കും താങ്ങാനാവുന്ന ചെലവിൽ നീതി ലഭ്യമാക്കണമെന്ന് ഉപരാഷ്ട്രപതി
(ന്യൂഡൽഹി: നവംബർ 2, 2021
എല്ലാവർക്കും താങ്ങാനാവുന്ന ചെലവിൽ നീതി പ്രാപ്യമാക്കാനും കോടതികളിലെ കാലതാമസം കുറയ്ക്കാനും ഉപരാഷ്ട്രപതി ശ്രീ എം വെങ്കയ്യ നായിഡു ആഹ്വാനം ചെയ്തു.
യഥാസമയം നീതി ലഭ്യമാക്കുക എന്നത് നിർണായകമായതിനാൽ കോടതികളിൽ കേസുകൾ കെട്ടിക്കിടക്കുന്നതും കേസുകൾ പരിഹരിക്കുന്നതിലെ അമിതമായ കാലതാമസവും ഒഴിവാക്കാനുള്ള വഴികൾ കണ്ടെത്തേണ്ടതുണ്ടെന്ന് ദാമോദരം സഞ്ജീവയ്യ നിയമ സർവകലാശാല സംഘടിപ്പിച്ച ‘ആസാദി കാ അമൃത് മഹോത്സവ്’ ആഘോഷങ്ങൾ ഉദ്ഘാടനം ചെയ്തുകൊണ്ട് ഉപരാഷ്ട്രപതി ശ്രീ നായിഡു പറഞ്ഞു.
കേന്ദ്ര ഗവൺമെന്റിന്റെയും സംസ്ഥാനങ്ങളുടെയും ശ്രദ്ധ ജുഡീഷ്യൽ ഒഴിവുകൾ നികത്തുന്നതിലും ആവശ്യമായ അടിസ്ഥാന സൗകര്യങ്ങൾ സൃഷ്ടിക്കുന്നതിലായിരിക്കണമെന്നും അദ്ദേഹം പറഞ്ഞു. നിയമനടപടികളുടെ ചെലവ് സാധാരണക്കാരന് നീതിന്യായ വ്യവസ്ഥയുടെ പ്രയോജനം ലഭ്യമാക്കുന്നതിന് തടസ്സമാകരുത്.
ജനങ്ങൾക്ക് വേഗത്തിലുള്ള നീതി ഉറപ്പാക്കാൻ വിവരസാങ്കേതികവിദ്യയുടെ ഉപയോഗത്തിനായി ശ്രീ നായിഡു ആഹ്വാനം ചെയ്തു. ബദൽ തർക്ക പരിഹാര സംവിധാനങ്ങൾ പൂർണ്ണമായും പ്രയോജനപ്പെടുത്താനും അദ്ദേഹം ആവശ്യപ്പെട്ടു.
ദാരിദ്ര്യം, ലിംഗവിവേചനം, നിരക്ഷരത, ജാതീയത, അഴിമതി എന്നിവ നിർമ്മാർജ്ജനം ചെയ്യാൻ സ്വാതന്ത്ര്യ സമരത്തിന്റെ മാതൃകയിൽ ഒരു വലിയ ദേശീയ പ്രസ്ഥാനത്തിന്റെ സമയം അതിക്രമിച്ചിരിക്കുന്നുവെന്ന് അദ്ദേഹം പറഞ്ഞു.
മതത്തിന്റെയോ പ്രദേശത്തിന്റെയോ ഭാഷയുടെയോ മറ്റ് വിഷയങ്ങളുടെയോ പേരിൽ ഭിന്നിപ്പുണ്ടാക്കാൻ ഇന്ത്യയോട് ശത്രുതയുള്ള ശക്തികൾ നടത്തുന്ന ശ്രമങ്ങൾക്കെതിരെയും അദ്ദേഹം മുന്നറിയിപ്പ് നൽകി.
RRTN
സാമൂഹ്യനീതി, ശാക്തീകരണ മന്ത്രാലയം
ഭിന്നശേഷി മേഖലയിലെ സഹകരണം : ഇന്ത്യ- ദക്ഷിണാഫ്രിക്ക ധാരണാപത്രത്തിന് മന്ത്രിസഭയുടെ അംഗീകാരം
ഭിന്നശേഷിക്കാരുടെ മേഖലയിലെ സഹകരണത്തിനായി ഇന്ത്യാ ഗവൺമെന്റും ദക്ഷിണാഫ്രിക്കൻ ഗവണ്മെന്റും തമ്മിലുൽ ധാരണാപത്രം) ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം റ്റ് അംഗീകാരം നൽകി.
കേന്ദ്ര ഭിന്നശേഷി ശാക്തീകരണ വകുപ്പ്, , ദക്ഷിണാഫ്രിക്കൻ ഗവൺമെന്റ് എന്നിവ ഭിന്നശേഷി മേഖലയിലെ സംയുക്ത സംരംഭങ്ങളിലൂടെ സഹകരണം ഉഭയകക്ഷി ധാരണാപത്രം പ്രോത്സാഹിപ്പിക്കും. ഇത് ഇന്ത്യയും ദക്ഷിണാഫ്രിക്കയും തമ്മിലുള്ള ഉഭയകക്ഷി ബന്ധം ശക്തിപ്പെടുത്തും. ധാരണാപത്രത്തിന്റെ സാധുതയുള്ള കാലയളവിൽ ഇരു രാജ്യങ്ങളും തമ്മിലുള്ള സഹകരണത്തിനുള്ള പ്രത്യേക നിർദ്ദേശങ്ങൾ, പരസ്പര ധാരണ പ്രകാരം നടപ്പിലാക്കും.
ഇരു രാജ്യങ്ങളിലെയും പ്രായമായ ജനസംഖ്യയിൽ ഭിന്നശേഷിക്കാർക്ക്  ആധുനികവും ശാസ്ത്രീയവും മോടിയുള്ളതും ചെലവ് കുറഞ്ഞതുമായ സഹായങ്ങൾ സഹായ ഉപകരണങ്ങൾ എന്നിവയുടെ പ്രയോജനം ലഭിക്കാനും ധാരണാപത്രത്തിൽപത്രം വിഭാവനം ചെയ്യുന്നു.
ഒരു നൂറ്റാണ്ട് മുമ്പ് മഹാത്മാഗാന്ധി ദക്ഷിണാഫ്രിക്കയിൽ സത്യാഗ്രഹ സമരം ആരംഭിച്ച കാലം മുതൽ സ്വാതന്ത്ര്യത്തിനും നീതിക്കും വേണ്ടിയുള്ള പോരാട്ടത്തിന്റെ പശ്ചാത്തലത്തിൽ ഇന്ത്യയും ദക്ഷിണാഫ്രിക്കയും ഒരു നീണ്ട ചരിത്ര ബന്ധവും ബന്ധവും പങ്കിടുന്നു. വർണ്ണവിവേചന വിരുദ്ധ പ്രസ്ഥാനത്തിന് പിന്തുണ നൽകുന്നതിൽ ഇന്ത്യയും അന്താരാഷ്ട്ര സമൂഹത്തിന്റെ മുൻനിരയിലായിരുന്നു. സ്വാതന്ത്ര്യാനന്തരം, ദക്ഷിണാഫ്രിക്കയുമായുള്ള നയതന്ത്രബന്ധം 1993-ൽ പുനഃസ്ഥാപിക്കപ്പെട്ടു, അതിനുശേഷം, 1997 മാർച്ചിൽ ഇന്ത്യയും ദക്ഷിണാഫ്രിക്കയും ഒരു തന്ത്രപരമായ പങ്കാളിത്തം സ്ഥാപിച്ചു. തുടർന്ന്, ദക്ഷിണാഫ്രിക്കയുമായി ഉഭയകക്ഷി തലത്തിലും ബ്രിക്സ്, ഐബിഎസ്എ,തുടങ്ങിയ ഫോറങ്ങൾ മുഖേനയും നമ്മുടെ ഉറ്റവും സൗഹൃദപരവുമായ ബന്ധങ്ങൾ ഏകീകരിക്കപ്പെട്ടു.
സാമ്പത്തിക, വാണിജ്യ സഹകരണം, പ്രതിരോധം, സംസ്കാരം, ആരോഗ്യം മനുഷ്യവാസം, പൊതുഭരണം, ശാസ്ത്ര സാങ്കേതിക വിദ്യ തുടങ്ങി വിവിധ മേഖലകളിൽ ഇരു രാജ്യങ്ങളും തമ്മിൽ നിരവധി ഉഭയകക്ഷി കരാറുകൾ ഒപ്പുവെച്ചിട്ടുണ്ട്. ഇന്ത്യയുടെ സാങ്കേതിക, സാമ്പത്തിക സഹകരണ പരിപാടി  മാനവ വിഭവശേഷി വികസനത്തിൽ സഹകരണം പ്രോത്സാഹിപ്പിക്കുന്നതിനുള്ള ഒരു ഉപയോഗപ്രദമായ മാധ്യമമാണ്. കോവിഡ് 19 മഹാമാരിക്കിനെതിരെ പോരാടുന്നതിലും മറ്റ് ആഗോള വെല്ലുവിളികളെ അഭിമുഖീകരിക്കുന്നതിലും ഇന്ത്യയും ദക്ഷിണാഫ്രിക്കയും തമ്മിലുള്ള ഉഭയകക്ഷി സഹകരണം ശ്രദ്ധേയമാണ്. മറ്റ് വിവിധ മന്ത്രാലയങ്ങൾ / വകുപ്പുകൾ അവരുടെ പ്രസക്തമായ മേഖലകളിലെ സഹകരണത്തിനുള്ള ധാരണാപത്രങ്ങൾ / കരാറിൽ ഒപ്പുവച്ചു, ഇത് ദക്ഷിണാഫ്രിക്കൻ ഗവൺമെന്റുമായുള്ള ആഴത്തിലുള്ള ബന്ധത്തെ കൂടുതൽ വ്യക്തമാക്കുന്നു.
-ND-
(Visitor Counter : 78
ആരോഗ്യ, കുടുംബക്ഷേമ മന്ത്രാലയം
കോവിഡ് 19: തുടര്ച്ചയായ രണ്ടാം ദിവസവും രാജ്യത്ത് പ്രതിദിന രോഗികള് മുപ്പതിനായിരത്തോളം
കഴിഞ്ഞ ഒന്നരമാസമായി പ്രതിദിന രോഗമുക്തരുടെ എണ്ണം പ്രതിദിന രോഗബാധിതരേക്കാള് കൂടുതല്
കഴിഞ്ഞ രണ്ട് ദിവസമായി രാജ്യത്ത് പ്രതിദിനം ഏകദേശം 30,000 പേര്ക്കാണ് കോവിഡ് 19 സ്ഥിരീകരിക്കുന്നത്. കഴിഞ്ഞ 24 മണിക്കൂറിനിടെ 29,163 പേര്ക്കാണ് കോവിഡ് സ്ഥിരീകരിച്ചത്. കഴിഞ്ഞ പത്ത് ദിവസമായി പ്രതിദിനം 50,000 ല് താഴെപ്പേര്ക്കാണ് പുതുതായി രോഗം സ്ഥിരീകരിക്കുന്നത്.
യൂറോപ്പിലെയും അമേരിക്കയിലെയും പല രാജ്യങ്ങളിലും ഉയര്ന്ന തോതില് പ്രതിദിന രോഗബാധിതരുടെ എണ്ണം റിപ്പോര്ട്ട് ചെയ്യുന്നതിനാല് തന്നെ ഇന്ത്യയിലെ കണക്കുകള് പ്രാധാന്യം അര്ഹിക്കുന്നു.
രാജ്യത്ത് പ്രതിദിന രോഗമുക്തരുടെ എണ്ണം ദിവസേനയുള്ള രോഗബാധിതരേക്കാള് കൂടുതലാകുന്ന പ്രവണതയും തുടരുകയാണ്. കഴിഞ്ഞ 24 മണിക്കൂറിനിടെ രാജ്യത്ത് 40,791 പേരാണ് കോവിഡ് രോഗമുക്തരായത്.
ഇതുവരെ നടത്തിയ ആകെ പരിശോധനകള് 12,65,42,907 ആണ്. ഇത് രോഗസ്ഥിരീകരണ നിരക്ക് 7.01 ശതമാനമായി കുറയ്ക്കാനിടയാക്കി.
നിലവില് രാജ്യത്ത് 4,53,401 പേരാണ് കോവിഡ് ചികിത്സയിലുള്ളത്. ആകെ രോഗബാധിതരുടെ 5.11% മാത്രമാണിത്.
രാജ്യത്തെ ആകെ രോഗമുക്തര് 82,90,370 ആണ്. രോഗമുക്തി നിരക്ക് 93.42 ശതമാനമായി ഉയര്ന്നു.
കഴിഞ്ഞ 24 മണിക്കൂറിനിടെ രോഗമുക്തരായവരില് 72.87% പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
കേരളത്തിലാണ് ഏറ്റവുമധികം രോഗമുക്തര്- 6,567 പേര്. പശ്ചിമ ബംഗാളില് 4,376 ഉം ഡല്ഹിയില് 3,560 ഉം പേര് രോഗമുക്തരായി.
പുതുതായി രോഗബാധിതരായവരുടെ 75.14% പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയില് 3,797 പേര്ക്കു രോഗം സ്ഥിരീകരിച്ചു. പശ്ചിമ ബംഗാളില് 3,012 ഉം കേരളത്തില് 2,710 ഉം പേര്ക്കു രോഗം ബാധിച്ചു.
449 കോവിഡ് മരണങ്ങളാണ് കഴിഞ്ഞ ദിവസം റിപ്പോര്ട്ട് ചെയ്തത്. ഇതില് 78.40% പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
22.76% പേര് മരിച്ചത് ഡല്ഹിയിലാണ് . മഹാരാഷ്ട്രയില് 60 പേരും പശ്ചിമ ബംഗാളില് 53 പേരും കോവിഡ് ബാധിച്ച് മരണപ്പെട്ടു.
(
പ്രത്യേക സേവനങ്ങളും ഫീച്ചറുകളും
സയന്റിഫിക് അസിസ്റ്റന്റ് പരീക്ഷയ്ക്ക് സ്റ്റാഫ് സെലക്ഷന് കമ്മീഷന് അപേക്ഷ ക്ഷണിച്ചു
സ്റ്റാഫ് സെലക്ഷന് കമ്മീഷന് നടത്തുന്ന സയന്റിഫിക് അസിസ്റ്റന്റ്  പരീക്ഷയ്ക്ക് 2022 ഒക്ടോബര് 18 രാത്രി 11 മണിവരെ ഓണ്ലൈനിലൂടെ അപേക്ഷിക്കാം. കംപ്യൂട്ടര് അധിഷ്ടിത പരീക്ഷ 2022 ഡിസംബറില് രാജ്യത്തുടനീളം നടത്തും. പരീക്ഷാ തീയതി എസ്.എസ്.സി വെബ്സൈറ്റിലൂടെ പിന്നീട് അറിയിക്കും. 990 ഒഴിവുകളുണ്ട്. അപേക്ഷ സമര്പ്പിക്കാനും വിശദ വിവരങ്ങള്ക്കും http://ssc.nic.in എന്ന വെബ്സൈറ്റ് സന്ദര്ശിക്കാം. ആവശ്യമായ സഹായത്തിന് തിങ്കള് മുതല് വെള്ളിവരെയുള്ള ദിവസങ്ങളില് രാവിലെ 10 നും വൈകുന്നേരം 5 മണിക്കുമിടയില് 080-25502520, 9483862020 എന്നീ ഹെല്പ് ലൈന് നമ്പരുകളില് വിളിക്കാം.
100 രൂപയാണ് അപേക്ഷ ഫീസ്. വനിത/ പട്ടികജാതി/ പട്ടികവർഗ/ വിമുക്ത ഭട വിഭാഗങ്ങള്ക്ക് ഫീസില്ല.
ശമ്പളം എക്സ് വിഭാഗത്തിലുള്ള നഗരങ്ങളില് ഏകദേശം 63,000 രൂപ ആയിരിക്കും.
--NS--
(Visitor Counter : 29
പ്രധാനമന്ത്രിയുടെ ഓഫീസ്
മാലദ്വീപ് പ്രസിഡന്റിന്റെ ഇന്ത്യാ സന്ദർശന വേളയിൽ പ്രധാനമന്ത്രി ശ്രീ നരേന്ദ്ര മോദിയുടെ പത്രപ്രസ്താവന
യുവർ എക്സലൻസി , എന്റെ സുഹൃത്ത് പ്രസിഡന്റ് സോലിഹ്,
രണ്ട് പ്രതിനിധി സംഘങ്ങളിലെയും അംഗങ്ങളേ ,
മാധ്യമ പ്രതിനിധികളേ ,
നമസ്കാരം!
ഒന്നാമതായി, എന്റെ സുഹൃത്ത് പ്രസിഡന്റ് സോലിഹിനെയും അദ്ദേഹത്തിന്റെ സംഘത്തെയും ഇന്ത്യയിലേക്ക് സ്വാഗതം ചെയ്യാൻ ഞാൻ ആഗ്രഹിക്കുന്നു. കഴിഞ്ഞ കുറച്ച് വർഷങ്ങളായി, ഇന്ത്യയും മാലിദ്വീപും തമ്മിലുള്ള സൗഹൃദ ബന്ധത്തിൽ ഒരു നവോന്മേഷം ഉണ്ടായിട്ടുണ്ട്, ഞങ്ങളുടെ അടുപ്പം വർദ്ധിച്ചു. മഹാമാരി ഉയർത്തുന്ന വെല്ലുവിളികൾക്കിടയിലും, നമ്മുടെ സഹകരണം ഒരു സമഗ്ര പങ്കാളിത്തത്തിന്റെ രൂപത്തിലാണ്.
സുഹൃത്തുക്കളേ ,
ഇന്ന്, നിരവധി വിഷയങ്ങളിൽ ഞാൻ പ്രസിഡന്റ് സോലിഹുമായി വിപുലമായ ചർച്ചകൾ നടത്തി. ഞങ്ങളുടെ ഉഭയകക്ഷി സഹകരണത്തിന്റെ എല്ലാ മാനങ്ങളും ഞങ്ങൾ അവലോകനം ചെയ്തു, കൂടാതെ പ്രധാനപ്പെട്ട പ്രാദേശികവും ആഗോളവുമായ വിഷയങ്ങളിൽ വീക്ഷണങ്ങൾ കൈമാറുകയും ചെയ്തു.
അൽപ്പം മുമ്പ് നടന്ന ഗ്രേറ്റർ മെയിൽ കണക്റ്റിവിറ്റി പദ്ധതിയുടെ സമാരംഭത്തെ ഞങ്ങൾ സ്വാഗതം ചെയ്തു. മാലദ്വീപിലെ ഏറ്റവും വലിയ അടിസ്ഥാന സൗകര്യ പദ്ധതിയായിരിക്കും ഇത്.
ഗ്രേറ്റർ മാലിയിൽ 4000 സാമൂഹ്യ ഭവന യൂണിറ്റുകൾ നിർമ്മിക്കുന്നതിനുള്ള പദ്ധതികളും ഞങ്ങൾ ഇന്ന് അവലോകനം ചെയ്തു. 2000 സാമൂഹ്യ ഭവന യൂണിറ്റുകൾക്ക് ഞങ്ങൾ സാമ്പത്തിക സഹായം നൽകുമെന്ന് അറിയിക്കുന്നതിൽ എനിക്ക് സന്തോഷമുണ്ട്.
എല്ലാ പദ്ധതികളും സമയബന്ധിതമായി പൂർത്തിയാക്കാൻ 100 മില്യൺ ഡോളർ അധിക വായ്പ്പ നൽകാനും ഞങ്ങൾ തീരുമാനിച്ചു.
സുഹൃത്തുക്കളേ ,
ഇന്ത്യൻ മഹാസമുദ്ര മേഖലയിൽ അന്തർദേശീയ കുറ്റകൃത്യങ്ങൾ, ഭീകരവാദം, മയക്കുമരുന്ന് കടത്ത് എന്നിവയുടെ ഭീഷണി ഗുരുതരമാണ്. അതിനാൽ, പ്രതിരോധ-സുരക്ഷാ മേഖലയിൽ ഇന്ത്യയും മാലദ്വീപും തമ്മിലുള്ള അടുത്ത ബന്ധവും ഏകോപനവും മുഴുവൻ മേഖലയുടെയും സമാധാനത്തിനും സ്ഥിരതയ്ക്കും അത്യന്താപേക്ഷിതമാണ്. ഈ പൊതുവെല്ലുവിളികൾക്ക് എതിരെ ഞങ്ങൾ സഹകരണം വർധിപ്പിച്ചിട്ടുണ്ട്. മാലദ്വീപ് സുരക്ഷാ ഉദ്യോഗസ്ഥർക്കുള്ള ശേഷി വർദ്ധിപ്പിക്കലും പരിശീലന പിന്തുണയും ഇതിൽ ഉൾപ്പെടുന്നു. മാലദ്വീപ് സുരക്ഷാ സേനയ്ക്ക് ഇന്ത്യ 24 വാഹനങ്ങളും ഒരു നാവിക ബോട്ടും നൽകുമെന്ന് അറിയിക്കുന്നതിൽ സന്തോഷമുണ്ട്. മാലദ്വീപിലെ 61 ദ്വീപുകളിൽ പോലീസ് സൗകര്യങ്ങൾ നിർമ്മിക്കുന്നതിലും ഞങ്ങൾ സഹകരിക്കും.
സുഹൃത്തുക്കളേ,
2030-ഓടെ കാർബൺ പുറന്തള്ളൽ ഒഴിവാക്കുക എന്ന ലക്ഷ്യമാണ് മാലദ്വീപ് ഗവൺമെന്റ് നിശ്ചയിച്ചിരിക്കുന്നത്. ഈ പ്രതിബദ്ധതയ്ക്ക് ഞാൻ പ്രസിഡന്റ് സോലിഹിനെ അഭിനന്ദിക്കുന്നു, കൂടാതെ ഈ ലക്ഷ്യം കൈവരിക്കുന്നതിന് ഇന്ത്യ മാലദ്വീപിന് സാധ്യമായ എല്ലാ പിന്തുണയും നൽകുമെന്ന് ഉറപ്പ് നൽകുന്നു. അന്താരാഷ്ട്ര തലത്തിൽ ഒരു ലോകം, ഒരു സൂര്യൻ, ഒരു ഗ്രിഡ് എന്ന പദ്ധതി ഇന്ത്യ ഏറ്റെടുത്തു, ഇതിന് കീഴിൽ നമുക്ക് മാലദ്വീപുമായി ഫലപ്രദമായ നടപടികൾ കൈക്കൊള്ളാം.
സുഹൃത്തുക്കളേ,
ഇന്ന്, ഇന്ത്യ-മാലദ്വീപ് പങ്കാളിത്തം ഇരു രാജ്യങ്ങളിലെയും പൗരന്മാരുടെ താൽപ്പര്യങ്ങൾക്കായി മാത്രമല്ല, മേഖലയുടെ സമാധാനത്തിന്റെയും സ്ഥിരതയുടെയും സമൃദ്ധിയുടെയും ഉറവിടമായി മാറുകയാണ്.
മാലിദ്വീപിന്റെ ഏത് ആവശ്യത്തിലും പ്രതിസന്ധിയിലും ആദ്യം പ്രതികരിക്കുന്നത് ഇന്ത്യയാണ്. അത് തുടരുകയും ചെയ്യും.
പ്രസിഡൻറ് സോലിഹിനും അദ്ദേഹത്തിന്റെ സംഘത്തിനും സന്തോഷകരമായ ഇന്ത്യാ സന്ദർശനം ആശംസിക്കുന്നു.
വളരെയധികം നന്ദി.
-ND-
(
പ്രധാനമന്ത്രിയുടെ ഓഫീസ്
മൗറീഷ്യസിൽ ഛത്രപതി ശിവജി മഹാരാജിന്റെ പ്രതിമ സ്ഥാപിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു
മൗറീഷ്യസിൽ ഛത്രപതി ശിവാജി മഹാരാജിന്റെ പ്രതിമ സ്ഥാപിച്ചതിൽ പ്രധാനമന്ത്രി ശ്രീ നരേന്ദ്ര മോദി ഓരോ ഇന്ത്യക്കാരന്റെയും അഭിമാനം പ്രകടിപ്പിച്ചു.
മഹാരാഷ്ട്ര ഉപമുഖ്യമന്ത്രി ശ്രീ ദേവേന്ദ്ര ഫഡ്നാവിസിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"ഇത് കാണുന്നതിൽ ഓരോ ഇന്ത്യക്കാരനും അഭിമാനിക്കുന്നു! ഛത്രപതി ശിവാജി മഹാരാജിന്റെ ചിന്തകൾ ആഗോളതലത്തിൽ പ്രതിധ്വനിക്കുന്നു. പ്രധാനമന്ത്രി കുമാർ ജുഗ്നൗത്തിന്റെ ആഗസ്റ്റ് സാന്നിധ്യം ഈ അവസരത്തെ കൂടുതൽ സവിശേഷമാക്കിയിരിക്കുന്നു."
.
भारतीयांसाठी अभिमानाची बाब! छत्रपती शिवाजी महाराज यांचे विचार जागतिक पातळीवर पोहचत आहेत. पंतप्रधान @KumarJugnauth यांच्या स्वागतार्ह उपस्थितीने या कार्यक्रमाची शोभा आणखी वाढली आहे. https://t.co/n2Cxq9G03g
— Narendra Modi  May 1, 2023
Every Indian is proud to see this! The thoughts of Chhatrapati Shivaji Maharaj reverberate globally. The august presence of PM @KumarJugnauth has made the occasion even more special. https://t.co/n2Cxq9G03g
— Narendra Modi  May 1, 2023
ആരോഗ്യ, കുടുംബക്ഷേമ മന്ത്രാലയം
28.50 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 19 , 2021
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ സംഭരിക്കാൻ വേണ്ട സഹായങ്ങളും കേന്ദ്ര ഗവണ്മെന്റ് നൽകി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 28.50 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 25,63,28,045 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2.87 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 52,26,460 -ത്തിൽ അധികം വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
(Visitor Counter : 128
റോഡ് ഗതാഗത, ഹൈവേ മന്ത്രാലയം
എത്തനോൾ മിശ്രിത ഗ്യാസോലിൻ  ഇന്ധനമായി ഉപയോഗിക്കുന്നതിനെക്കുറിച്ച് കേന്ദ്ര ഉപരിതല ഗതാഗത മന്ത്രാലയം, പൊതുജനങ്ങളിൽ നിന്നും അഭിപ്രായങ്ങൾ ക്ഷണിച്ചു
20% എത്തനോൾ കലർത്തിയ ഗ്യാസോലിൻ  ഇന്ധനമായി ഉപയോഗിക്കുന്നതിനെക്കുറിച്ച് പൊതുജനങ്ങളിൽ നിന്നും കേന്ദ്ര ഉപരിതല ഗതാഗത മന്ത്രാലയം നിർദ്ദേശങ്ങൾ ക്ഷണിച്ചുകൊണ്ട് കരട് വിജ്ഞാപനം , 11-12-2020) പുറപ്പെടുവിച്ചു.
E20 അധിഷ്ഠിത വാഹനങ്ങളുടെ ഉപയോഗത്തിന് വിജ്ഞാപനം കാരണമാകും. കാർബൺ ഡൈഓക്സൈഡ്, ഹൈഡ്രോകാർബണുകൾ എന്നിവയുടെ ബഹിർഗമനം കുറയ്ക്കുന്നതിനും സഹായിക്കും. എണ്ണ ഇറക്കുമതി കുറയ്ക്കുന്നതിലൂടെ വിദേശ നാണ്യം സംരക്ഷിക്കുന്നതിനും ഊർജ്ജ സുരക്ഷയ്ക്കും പുതിയ ഇന്ധനം സഹായിക്കും.
കൃഷി മന്ത്രാലയം
വേനൽ ചൂടിന് നാടൻ പ്രതിരോധം; പൊട്ടുവെള്ളരി ജ്യൂസിനെ ജനകീയമാക്കാൻ കെവികെ
വേനൽ കടുത്തതോടെ പഴങ്ങൾക്ക് ആവശ്യക്കാർ ഏറുകയാണ്. എന്നാൽ വിപണിയിൽ ലഭ്യമാകുന്ന പഴങ്ങളധികവും കേരളത്തിന് പുറത്ത് നിന്നാണെന്നതാണ് വാസ്തവം. വേനൽ ചൂടിനെ തടയാൻ ഏറ്റവും മികച്ച നാടൻ വിഭവമായ പൊട്ടുവെളളരി നാട്ടിൽ തന്നെയുണ്ടെന്ന കാര്യം അറിയാതെയാണ് പലരും മറുനാടൻ പഴങ്ങൾക്ക് പുറകെ പായുന്നത്. ഏറെ ഗുണമേൻമയുള്ളതും നാട്ടിൻപുറങ്ങളിൽ കൃഷി ചെയ്ത് ഉൽപാദിപ്പിക്കുന്നതുമായ പൊട്ടുവെള്ളരിയെയും അതിന്റെ ജ്യൂസിനെയും ജനകീയമാക്കാനൊരുങ്ങുകയാണ് എറണാകുളം കൃഷി വിജ്ഞാന കേന്ദ്രം 
എറണാകുളം ജില്ലയിലെ നെടുമ്പാശ്ശേരി, മാഞ്ഞാലി, കടുങ്ങല്ലൂർ, ആലങ്ങാട്, കരുമാല്ലൂർ പാടങ്ങളിൽ നെൽകൃഷിയ്ക്കു ശേഷം 600 ഏക്കറോളം സ്ഥലത്ത് പൊട്ടുവെള്ളരി കൃഷി ചെയ്യുന്നുണ്ട്.
ഈ നാടൻ വിഭവത്തിന്റെ ഗുണമേൻമയെ കുറിച്ച് ബോധവൽകരണം നടത്താനും പൊട്ടുവെള്ളരിക്ക് പ്രചാരം നൽകാനും സിഎംഎഫ്ആർഐക്ക് കീഴിൽ പ്രവർത്തിക്കുന്ന കെവികെ നടപടികൾ കൈക്കൊള്ളും. ഇതിന്റെ ഭാഗമായി, ആലങ്ങാട് ഗ്രാമ പഞ്ചായത്തിലെ വിവിധ ഇടങ്ങളിൽ ഇത്തവണ കെവികെ നടത്തിയ പൊട്ടുവെള്ളരിയുടെ പ്രദർശന കൃഷിയുടെ വിളവെടുപ്പ് ഈ മാസം 24ന് ജനകീയ പങ്കാളിത്തത്തോടെ നടത്തും.
ആലങ്ങാട് കല്ലുപാലം നല്ലേലിപ്പടിയിലെ കർഷകൻ വർഗീസിന്റെ തോട്ടത്തിൽ വച്ച് നടക്കുന്ന വിളവെടുപ്പുത്സവത്തിൽ വിവിധ തരം പൊട്ടുവെള്ളരി ജ്യൂസുകൾ പരിചയപ്പെടുത്തും. ഒപ്പം ഇവയുടെ ജ്യൂസുകൾ തയ്യാറാക്കാൻ വിദഗ്ദർ നയിക്കുന്ന ക്ളാസ്സുകളുമുണ്ടാകും. പൊട്ടുവെള്ളരി കൃഷി
ചെയ്യാൻ താൽപര്യമുള്ളവർക്ക് കെവികെ മാർഗനിർദേശങ്ങൾ നൽകും. കൂടുതൽ വിവരങ്ങൾക്ക് 9746469404-എന്ന് നമ്പറിൽ വിളിക്കാവുന്നതാണ്.
പ്രദർശന കൃഷി കാണാനും പൊട്ടുവെള്ളരി നേരിട്ട് വിളവെടുത്തുപയോഗിക്കാനും താല്പര്യമുള്ളവർക്ക് കെവികെയുടെ കർഷകരായ ആലങ്ങാട് സ്വദേശികളായ വർഗീസ് , മോഹനൻ  ഗോപി ഏലൂർ  എന്നിവരുമായി ബന്ധപ്പെടാം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 : പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 148.67കോടി ഡോസ് വാക്സിൻ. രാജ്യത്ത് നിലവിൽ ചികിത്സയിലുള്ളവരുടെ എണ്ണം 2,85,401. ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.81%; രോഗമുക്തി നിരക്ക് 97.81%;
കഴിഞ്ഞ 24 മണിക്കൂറിനിടെ 19,206പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,43,41,009 ആയി. കഴിഞ്ഞ 24 മണിക്കൂറിൽ 90,928 പുതിയ കേസുകൾ. പ്രതിദിനരോഗസ്ഥിരീകര ണ നിരക്ക് 6.43ശതമാനമാണ്; . പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 68.53 കോടി പരിശോധനകൾ
ഒമിക്രോൺ വകഭേദം സ്ഥിരീകരിച്ചവരുടെ സംസ്ഥാന അടിസ്ഥാനത്തിലുള്ള കണക്ക്:
വിവിധ സംസ്ഥാനങ്ങളിൽ ഒമിക്രോൺ സ്ഥിരീകരിച്ചവരുടെ എണ്ണം
(|
|
No
|
|
State
|
|
No.of Omicron cases
|
|
Discharged/Recovered Migrated
|
|
1
|
|
മഹാരാഷ്ട്ര
|
|
797
|
|
330
|
|
2
|
|
ഡൽഹി
|
|
465
|
|
57
|
|
3
|
|
രാജസ്ഥാൻ
|
|
236
|
|
155
|
|
4
|
|
കേരളം
|
|
234
|
|
58
|
|
5
|
|
കർണാടക
|
|
226
|
|
25
|
|
6
|
|
ഗുജറാത്ത്
|
|
204
|
|
112
|
|
7
|
|
തമിഴ്നാട്
|
|
121
|
|
110
|
|
8
|
|
തെലങ്കാന
|
|
94
|
|
37
|
|
9
|
|
ഹരിയാന
|
|
71
|
|
59
|
|
10
|
|
ഒഡീഷ
|
|
60
|
|
5
|
|
11
|
|
ഉത്തർപ്രദേശ്
|
|
31
|
|
6
|
|
12
|
|
ആന്ധ്രാപ്രദേശ്
|
|
28
|
|
6
|
|
13
|
|
പശ്ചിമ ബംഗാൾ
|
|
20
|
|
4
|
|
14
|
|
മധ്യപ്രദേശ്
|
|
9
|
|
9
|
|
15
|
|
ഉത്തരാഖണ്ഡ്
|
|
8
|
|
5
|
|
16
|
|
ഗോവ
|
|
5
|
|
4
|
|
17
|
|
മേഘാലയ
|
|
4
|
|
0
|
|
18
|
|
ചണ്ഡീഗഡ്
|
|
3
|
|
3
|
|
19
|
|
ജമ്മു കാശ്മീർ
|
|
3
|
|
3
|
|
20
|
|
ആൻഡമാൻ നിക്കോബാർ ദ്വീപ്
|
|
2
|
|
0
|
|
21
|
|
അസം
|
|
2
|
|
0
|
|
22
|
|
പുതുച്ചേരി
|
|
2
|
|
2
|
|
23
|
|
പഞ്ചാബ്
|
|
2
|
|
2
|
|
24
|
|
ഹിമാചൽ പ്രദേശ്
|
|
1
|
|
1
|
|
25
|
|
ലഡാക്ക്
|
|
1
|
|
1
|
|
26
|
|
മണിപ്പൂർ
|
|
1
|
|
1
|
|
|
|
ആകെ
|
|
2,630
|
|
995
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വെള്ളി മെഡൽ നേടിയ പുരുഷ ബാഡ്മിന്റൺ ടീമിനെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ വെള്ളി മെഡൽ നേടിയ പുരുഷ ബാഡ്മിന്റൺ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അവരുടെ അസാമാന്യമായ ടീം വർക്കിനെയും കഴിവുകളെയും നിശ്ചയദാർഢ്യത്തെയും പ്രശംസിച്ച അദ്ദേഹം അവർ രാജ്യത്തിന്റെ അഭിമാനമാണെന്നും പറഞ്ഞു.
സമൂഹമാധ്യമമായ ‘എക്സി’ൽ പ്രധാനമന്ത്രി കുറിച്ചതിങ്ങനെ:
“ഏഷ്യൻ ഗെയിംസിൽ വെള്ളി മെഡൽ നേടിയ നമ്മുടെ പുരുഷ ബാഡ്മിന്റൺ ടീമിന് അഭിനന്ദനങ്ങൾ.
ശ്രീകാന്ത് കിടംബി, എച്ച് എസ് പ്രണോയ്, ലക്ഷ്യ സെൻ, സാത്വിക് സായ്രാജ്, ചിരാഗ് ഷെട്ടി, മിഥുൻ മഞ്ജുനാഥ്, ധ്രുവ് കപില, സായ് പ്രതീക്, എം ആർ അർജുൻ, രോഹൻ കപൂർ എന്നിവർക്ക് അഭിനന്ദനങ്ങൾ.
അവരുടെ അസാമാന്യമായ ടീം വർക്ക്, കഴിവുകൾ, നിശ്ചയദാർഢ്യം എന്നിവ രാജ്യത്തിന് അഭിമാനകരമാണ്.”
NS
(
ശാസ്ത്ര സാങ്കേതിക മന്ത്രാലയം
ഇന്ത്യ-റഷ്യ സംയുക്ത ഗവേഷണ-വികസന പ്രവർത്തനങ്ങളെ സഹായിക്കുന്നതിനും രാജ്യാന്തര സാങ്കേതികവിദ്യ ഉപയോഗപ്പെടുത്തുന്നതിനും ശാസ്ത്ര-സാങ്കേതിക വകുപ്പ് 15 കോടി രൂപ അനുവദിച്ചു
ന്യൂഡൽഹി, ജൂലൈ 24, 2020
ഇന്ത്യ റഷ്യ സംയുക്ത സാങ്കേതികവിദ്യ നിർണ്ണയത്തിനും വാണിജ്യ പരിപാടികൾ ത്വരിതപ്പെടുത്തുന്നതിനുമുള്ള പദ്ധതിക്ക്  കേന്ദ്ര ശാസ്ത്ര സാങ്കേതിക വകുപ്പ് തുടക്കം കുറിച്ചു. ഫെഡറേഷൻ ഓഫ് ഇന്ത്യൻ ചേംബേഴ്സ് ഓഫ് കൊമേഴ്സ് ആൻഡ് ഇൻഡസ്ട്രി-ഫിക്കിയും  റഷ്യയുടെ ഫൗണ്ടേഷൻ ഫോർ അസിസ്റ്റൻസ് ടു സ്മാൾ ഇന്നവേറ്റീവ് എന്റർപ്രൈസസുമായി  ചേർന്നാണ് പരിപാടി നടപ്പാക്കുക. ഇന്ത്യയിലെയും റഷ്യയിലെയും ശാസ്ത്രസാങ്കേതിക വിഭാഗങ്ങൾ നയിക്കുന്ന ചെറുകിട ഇടത്തരം സംരംഭങ്ങൾ/ സ്റ്റാർട്ടപ്പുകൾ എന്നിവയെ ബന്ധിപ്പിക്കുന്നതിനും സംയുക്ത സാങ്കേതികവിദ്യാ വികസന പ്രവർത്തനത്തിനുo രാജ്യാന്തര സാങ്കേതികവിദ്യ ഉപയോഗപ്പെടുത്തലിനും ഈ പദ്ധതി ലക്ഷ്യമിടുന്നു.
ഭാവിയിലെ പ്രശ്നങ്ങൾ പരിഹരിക്കുന്നതിനുള്ള സാങ്കേതികവിദ്യ വികസിപ്പിക്കുന്നതിന് ഇന്ത്യ റഷ്യ സംയുക്ത ബൗദ്ധിക സാമ്പത്തിക സ്രോതസ്സുകൾ പ്രയോജനപ്പെടുത്താൻ ഇതിലൂടെ കഴിയുമെന്ന് പദ്ധതി ഉദ്ഘാടനം ചെയ്തു കൊണ്ട് കേന്ദ്ര ശാസ്ത്ര സാങ്കേതിക വകുപ്പ് സെക്രട്ടറി പ്രൊഫസർ അശുതോഷ് ശർമ പറഞ്ഞു.
ശാസ്ത്ര സാങ്കേതിക വിദ്യ അധിഷ്ഠിതമായ നൂതന ആശയങ്ങളും സംരംഭങ്ങളും ആണ് ഇരുരാജ്യങ്ങളുടെയും മുൻഗണന എന്നും ഈ വർഷം റഷ്യൻ പ്രസിഡന്റ് പുടിൻ ഇന്ത്യ സന്ദർശിക്കുന്ന വേളയിൽ ഇതൊരു പ്രധാന അജണ്ട ആകും എന്നും റഷ്യയിലെ ഇന്ത്യൻ അംബാസഡർ ശ്രീ ഡി. ബി. വെങ്കടേഷ് വർമ്മ അഭിപ്രായപ്പെട്ടു.
ഒരു വർഷം വീതമുള്ള രണ്ട് ഘട്ടങ്ങളായാണ് പദ്ധതി നടപ്പാക്കുന്നത്. ഓരോ വർഷവും പരമാവധി അഞ്ച് പ്രോജക്ടുകൾക്ക് ധനസഹായം നൽകും. ശാസ്ത്ര സാങ്കേതിക രംഗത്തെ പ്രധാന മേഖലകൾ, ഐ.ടി, ഐ.സി.റ്റി, ആരോഗ്യം, ഔഷധം, പുനരുപയോഗ ഊർജം, ആൾട്ടർനേറ്റീവ് ടെക്നോളജി, ജൈവസാങ്കേതികവിദ്യ,റോബോട്ടിക്സ്, ഡ്രോൺസ് എന്നിവയിലാണ് പ്രോജക്റ്റുകൾ ക്ഷണിക്കുന്നത്. ശാസ്ത്രസാങ്കേതിക മന്ത്രാലയത്തിന് വേണ്ടി ഫിക്കിയാണ് ഇന്ത്യയിൽ പരിപാടി നടപ്പാക്കുന്നത്.
രണ്ടു വർഷത്തെ കാലയളവിൽ 10 ഇന്ത്യൻ ചെറുകിട ഇടത്തരം സംരംഭങ്ങൾ/സ്റ്റാർട്ടപ്പുകൾ എന്നിവയുടെ പ്രോജക്ടുകൾക്ക് ശാസ്ത്ര സാങ്കേതിക മന്ത്രാലയം 15 അഞ്ചു കോടി രൂപ ധനസഹായം നൽകും. സമാനമായി റഷ്യൻ പ്രോജക്ടുകൾക്ക് എഫ്.എ.എസ്.ഐ.ഇ ധനസഹായം നൽകും. ഇന്ത്യയിലെയും റഷ്യയിലെയും കുറഞ്ഞത് ഒരു സ്റ്റാർട്ടപ്പ്/എസ്.എം.ഇ. കളുടെ പങ്കാളിത്തത്തോടെയുള്ള തെരഞ്ഞെടുക്കപ്പെട്ട പ്രോജക്ടുകൾക്ക് ഭാഗികമായ പൊതു ധനസഹായം സ്വീകരിക്കാനും കഴിയും. പ്രോജക്ടുകൾക്ക് ആവശ്യമായ വിഭവസമാഹരണം, വിദഗ്ധോപദേശം എന്നിവയും ലഭ്യമാക്കുന്നതാണ്.
സംയുക്ത പങ്കാളിത്ത പ്രോജക്ട്, സാങ്കേതികവിദ്യ കൈമാറ്റം/ഉപയോഗപ്പെടുത്തൽ എന്നീ രണ്ട് വലിയ വിഭാഗങ്ങളിലായി പദ്ധതിയിലേക്ക് അപേക്ഷകൾ ക്ഷണിക്കുന്നു. ആദ്യഘട്ടത്തിൽ അപേക്ഷിക്കുന്നതിനുള്ള അവസാന തീയതി 2020 സെപ്റ്റംബർ 30 ആണ്. ഇതിനായി www.indiarussiainnovate.org എന്ന പോർട്ടലും രൂപീകരിച്ചിട്ടുണ്ട്.
(Visitor Counter : 160
പ്രധാനമന്ത്രിയുടെ ഓഫീസ്
ബാബു ജഗ് ജീവൻ റാമിന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ. നരേന്ദ്ര മോദി ബാബു ജഗ് ജീവൻ റാമിന്റെ ജയന്തി ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു.
"സ്വാതന്ത്ര്യസമരസേനാനിയും സാമൂഹ്യനീതിയുടെ പ്രബല വക്താവുമായിരുന്ന ബാബു ജഗ് ജീവൻ റാമിന് അദ്ദേഹത്തിന്റെ ജന്മവാർഷിക ദിനത്തിൽ വിനയാന്വിതമായ ശ്രദ്ധാഞ്ജലി. നിരാലംബരുടെയും ചൂഷിതരുടെയും ഉന്നമനത്തിനായി അദ്ദേഹം നടത്തിയ ഫലപ്രദമായ ശ്രമങ്ങൾ എക്കാലത്തും പ്രചോദനത്തിന്റെ ഉറവിടമായിരിക്കും." പ്രധാനമന്ത്രി ട്വിറ്ററിൽ കുറിച്ചു.